Tatiknikt ass-a ur telli ara d ẓerb i usnerni n tutlayt, d tignatin i d-wwi i tutlayt akken ad tt-id-suffeɣ seg uḥric n tsekla ar umaḍal umḍin , s ufaṛes n tegnitt i d-ttmuddun ifecka itiknikanen neɣ n tsenselkimt.
Taqbaylit d tutlayt ikecmen acḥal aya deg tegnut ISO 639-2 akked ISO 639-3 (Wali Tingalin n tutlayin 639-2 ), ayen ara s-imudden azref akken ad tili deg ifecka, isnasen neɣ inagrawen n tsenselkimt meṛṛa.
Acu kan, yessefk ad yeddukel wawal ɣef ifecka-agi. Ass-a taqbaylit ɣur-s amḍiq deg UNICODE. Asenfaṛ CLDR yekker akken yesdukel amawal yettuseqdacen deg ifecka atraren (wali CLDR Aqbayli). I ugar n telqayt ɣef tiɣula n usenfaṛ CLDR, ddu ar usebter-nneɣ Taqbaylit deg CLDR.
Yessefk ihi ad nfaṛes tagnitt-agi akken ad nger taqbaylit ama ar iseɣzanen neɣ inagrawen-nniḍen isefraken tutlayin am tiliẓriyin, neɣ isuga-nniḍen.
Ass-a, deqs n isenfaṛen n usideg akked uslugen n tebqaylit deg umaḍal n tsenselkimt, gar-asen asenfaṛ n usideg n ugbur, am usmel web unṣib n tkebbanit/tasbeddit n Mozilla yellan deg Marikan (wali http://mozilla.org/ ) neɣ asideg n ifecka am Firefox, Thunderbird, Evernote..atg. I ugar n telɣut, wali asideg s teqbaylit.
Llan isenfaṛen-nniḍen icudden ar usefrek awurman n tutlayt am uɛqal aɣectan, aseɣti awurman, tira tawurmant, aselket n yifuyla imeslawen ar uḍris, asirew n imeslawen seg yiḍrisen… ugar n telɣut wali asebter asefrek awurman n teqbaylit
Asideg/Tasuqilt tettwag s ifecka atraren. Wali deg usebter n ifecka n usideg.
Akken ad yeddu leqdic icudden ar ar usideg, yessefk ad d-nheggi imawayalen deg yal taɣult. Ad tafem ak imawalen-agi deg usebter imawalen.
Amawal:
Tagnut/Tignutin: Norme(s) Aɛqal aɣectan: reconnaissance vocale. Aseɣti awurman: auto-correction. Tira tawurmant: auto-saisie. Aselket ameslaw->aḍris: Conversion audio -> texte. Asirew n umeslaw seg uḍris: Génération d'audio à partir de textes. Afecku/Ifecka: Outil(s) Asnas/Isnasen:Application(s) Anagraw/Inagrawen: Système(s) Aseɣzan/Iseɣzanen: logiciel(s) Tiliẓri/Tiliẓriyin: Téléviseur(s) Asagu/Isuga:Appareil(s) Tangalt/Tingalin: code(s) Asideg:Localisation
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn